Poločikas
Poločikas (isp. Río Polochic) – upė rytų Gvatemaloje; priklauso Karibų jūros baseinui. Prasideda aukštumose Aukštutinio Verapaso departamente. Teka daugiausia rytų kryptimi, smarkiai vingiuoja. Žemupyje teka Isabalio departamentu, įteka į vakarinį Isabalio ežero galą, sudaro pelkėtą deltą. Didžiausias intakas – Kahabonas (kairysis). Upė laivuojama paskutinius 30 km (nuo Pansoso). Didesnės gyvenvietės prie Poločiko: Tamahu, Tukuru, Telemanas, La Tinta, Pansosas.